Hej Bolius


Hvordan skal jeg forholde mig med ordning /kalkning af mine ydermure?. 


Huset er fra 1924 ? ca. og jeg har boet her et år med grimme vægge der ser ud som de er våde i pletter. 


Der er også en del alger på nordsiden - dem forsøger jeg at fjerne med Rodalon og algefjerner. 


Bygget i gule mursten. Arkitekten, som boede her før mig, valgte at give et tyndt pudslag og derpå en blanding af 2 farver i kalk. Det er nu ca 8-9 år siden dette blev gjort og nu trænger huset voldsomt. Hvad gør jeg som det bedste ?


Med venlig hilsen


Anne S.


Hvordan vedligeholder/kalker jeg muret kalket facade?
Hej Anne S

Hvis huset har været kalket før, så er det nemt... 

Overfladerne fejes med stiv børste, for at fjerne løst siddende kalk. 

Overfladerne fugtes med vandforstøver, eventuelt monteret på vandslange. 

En god ide er at kalke med en hvid kalk først, for at nedtone eventuelle mere pigmenteret områder. Derefter kalkes med den ønsket farve, minimum 2 gange i tynde lag, husk altid at kalke "vådt i vådt". Overflader afsluttes med at sprøjte kalkvand på den kalket overflade.

